[{"text_idx": "#000008", "text": "Heddiw, mae\u2019r Grw\u0302p Llywio sy\u2019n gyfrifol am y Cod Llywodraethu i Elusennau, sy\u2019n gosod saith egwyddor ar gyfer arferion llywodraethu da i elusennau yng Nghymru a Lloegr, wedi cyhoeddi fersiwn newydd o\u2019r Cod."}, {"text_idx": "#000009", "text": "Mae\u2019r prif newidiadau yn cynnwys arferion argymelledig mwy clir ar gyfer egwyddor sydd wedi\u2019i a elwir bellach yn Egwyddor Cydraddoldeb, Amrywiaeth a Chynhwysiant, a diweddariadau i\u2019r Egwyddor Uniondeb er mwyn pwysleisio moeseg a hawl pawb sydd a\u0302 chysylltiad a\u0302\u2019r elusen i fod yn ddiogel."}, {"text_idx": "#000010", "text": "Lluniwyd y Cod newydd yn dilyn ymgynghoriad trylwyr gyda\u2019r sector elusennau ar ffurf grwpiau ffocws, a chafwyd dros 800 o ymatebion. Gan fod yr adborth yn canolbwyntio\u2019n arbennig ar egwyddorion amrywiaeth ac uniondeb, comisiynodd Grw\u0302p Llywio\u2019r Cod ymgynghorwyr arbenigol ym maes Cydraddoldeb, Amrywiaeth a Chynhwysiant i gynnal ymchwil bellach ac i roi cyngor."}, {"text_idx": "#000012", "text": "Rydyn ni\u2019n gwybod bod elusennau ar gamau amrywiol yn eu hymdrechion i fabwysiadu\u2019r Cod yn llawn, gan gynnwys cyflawni cyfle cyfartal, amrywiaeth a chynhwysiant, a nod y Cod hwn yw helpu elusennau ar y daith yma."}, {"text_idx": "#000013", "text": "Rydyn ni wedi clywed hefyd bod elusennau a byrddau yn dymuno cael rhagor o arweiniad ar sut i wella eu hymagwedd tuag at Gydraddoldeb, Amrywiaeth a Chynhwysiant. Mewn ymateb i hyn, rydyn ni\u2019n gofyn i gyrff isadeiledd ac ymbare\u0301l elusennau ddarparu mwy o arweiniad a chefnogaeth i elusennau, er mwyn eu helpu i gyflawni\u2019r arferion argymelledig yn y Cod.\u2019"}, {"text_idx": "#000015", "text": "Ystyried pam mae cydraddoldeb, amrywiaeth a chynhwysiant yn bwysig i\u2019r elusen, ac asesu\u2019r lefel bresennol o ddealltwriaeth.\nGosod cynlluniau a thargedau wedi\u2019u teilwra i\u2019r elusen a\u2019r man dechrau.\nMonitro a mesur pa mor dda mae\u2019r elusen yn ei wneud.\nBod yn dryloyw a chyhoeddi cynnydd yr elusen."}, {"text_idx": "#000017", "text": "\u2018Fel rhywun sy\u2019n hoff iawn o lywodraethu a chydraddoldeb, amrywiaeth a chynhwysiant, dw i\u2019n edrych ymlaen at lansio\u2019r Egwyddor hon, am ddau reswm. Yn gyntaf, gyda chydraddoldeb, amrywiaeth a chynhwysiant da, ceir grym i greu cyfiawnder cymdeithasol yn ein hystafelloedd bwrdd, ein helusennau, a\u2019n sector ac, yn y pen draw, yn ein cymdeithas. Yn ail, mae arferion cydraddoldeb, amrywiaeth a chynhwysiant yn ganolog i waith llywodraethu da, a buaswn i\u2019n dadlau na allwch chi gael un heb y llall. Dw i\u2019n dweud hyn oherwydd:"}, {"text_idx": "#000018", "text": "Er mwyn cael y budd mwyaf i\u2019r cyhoedd a\u0302 phosib, mae\u2019n rhaid i fyrddau ganolbwyntio ar gyflawni canlyniadau teg drwy eu diben elusennol.\nEr mwyn gwneud penderfyniadau gwell a mwy gwybodus, mae\u2019n rhaid cael amrywiaeth ar fyrddau, gan adlewyrchu a chanolbwyntio ar leisiau\u2019r gymuned a\u2019r anghenion y mae\u2019r elusen yn ceisio eu gwasanaethu.\nEr mwyn gwneud penderfyniadau cadarn, mae\u2019n rhaid i bob aelod o\u2019r bwrdd fod a\u0302\u2019r grym i gymryd rhan yn llawn, ac mae\u2019n rhaid atal anghydraddoldeb grym cymdeithasol rhag digwydd mewn ystafell fwrdd gynhwysol.\u2019"}, {"text_idx": "#000020", "text": "\u2018Dw i wrth fy modd bod yr Egwyddor Cydraddoldeb, Amrywiaeth a Chynhwysiant newydd yn dilyn yr egwyddor Gwneud nid Dweud, drwy annog elusennau i ganolbwyntio\u2019n benodol ar gytuno i gynlluniau, gosod targedau, a monitro eu cynnydd. Dwi\u2019n gobeithio y bydd hyn yn helpu i roi elusennau ar y llwybr tuag at gyflawni mwy o amrywiaeth o ran hil ar bob lefel, drwy symud oddi wrth brosesau recriwtio anffurfiol i ymddiriedolwyr, a rhoi amser ac adnoddau i ddenu o bwll ehangach a mwy amrywiol o bobl.\u2019"}, {"text_idx": "#000025", "text": "Yn deall eu cyfrifoldebau diogelu\nYn sefydlu gweithdrefnau priodol sy\u2019n gyson a\u0302 dull rheoli risgiau\u2019r elusen.\nYn sicrhau bod pawb sydd mewn cysylltiad a\u0302\u2019r elusen yn gwybod sut mae codi llais a mynegi pryderon."}]